Diari Oficial de la Generalitat Valenciana


Sumari del DOGV 9140, del 02-08-2021 (2021/8386)

RESOLUCIÓ de 29 de juliol de 2021, de la consellera d'Innovació, Universitats, Ciència i Societat Digital i del conseller d'Educació, Cultura i Esport, per la qual s'estableixen els criteris per a determinar la classificació, a efectes retributius, dels centres superiors d'ensenyaments artístics de titularitat de la Generalitat, dependents de la Conselleria d'Innovació, Universitats, Ciència i Societat Digital, i s'aprova la seua classificació per al curs 2020-2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9140

Data del DOGV
:   02-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8386


Data del document
:   29-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Conselleria d'Innovació, Universitats, Ciència i Societat Digital
    * centre d'ensenyament

RESOLUCIÓ de 29 de juliol de 2021, de la consellera d'Innovació, Universitats, Ciència i Societat Digital i del conseller d'Educació, Cultura i Esport, per la qual s'estableixen els criteris per a determinar la classificació, a efectes retributius, dels centres superiors d'ensenyaments artístics de titularitat de la Generalitat, dependents de la Conselleria d'Innovació, Universitats, Ciència i Societat Digital, i s'aprova la seua classificació per al curs 2020-2021. [2021/8386]  
  
Antecedents de fet  
L'Acord del Consell de 12 de desembre de 2008 va aprovar l'increment del complement retributiu del personal docent relacionat amb els càrrecs directius que exerceixen les seues funcions en centres públics dependent de la Conselleria d'Educació i va establir una nova classificació dels centres públics docents.  
Actualment convé establir i aplicar criteris de classificació, a efectes retributius, als centres que imparteixen ensenyaments artístics superiors de titularitat de la Generalitat dependents de la Conselleria d'Innovació, Universitats, Ciència i Societat Digital, que estan integrats orgànicament i funcionalment en l'Institut Superior d'Ensenyaments Artístics de la Comunitat Valenciana, d'ara endavant ISEACV.  
  
D'altra banda, el Decret 243/2019, de 25 d'octubre, de 2019, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital explicita, en la disposició transitòria única, quant al règim transitori de les unitats de nivell administratiu i dels llocs de treball, que els diferents centres gestionaran els crèdits relatius a les competències que els han sigut atribuïdes, i que les unitats i llocs de treball de nivell administratiu configurades d'acord amb l'anterior estructura del Consell i els seus reglaments orgànics i funcionals continuaran donant el suport administratiu en relació amb aquells assumptes i expedients que els corresponguen en les matèries que gestionaven abans de l'entrada en vigor d'aquest decret, sense perjudici de la competència per a resoldre dels òrgans als quals se'ls ha atribuït. A més, afegeix que tot això es mantindrà fins que es duguen a terme les corresponents modificacions pressupostàries, així com les actuacions que permeten una dotació suficient de mitjans humans i materials per a l'adequació de la nova estructura orgànica, derivada d'aquest decret.  
Així mateix, el punt 2 de la disposició transitòria segona del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, especifica que, mitjançant una ordre conjunta de la Conselleria d'Innovació, Universitats, Ciència i Societat Digital i la Conselleria d'Educació, Cultura i Esport, amb l'informe favorable previ de les conselleries competents en matèria d'hisenda i de funció pública, s'articularà la transferència efectiva del personal docent dels cossos de catedràtiques i catedràtics de Música i Arts Escèniques, de professores i professors de Música i Arts Escèniques, de catedràtiques i catedràtics d'Arts Plàstiques i Disseny, de professores i professors d'Arts Plàstiques i Disseny, de mestres de taller d'Arts Plàstiques i Disseny, així com del personal d'administració i serveis en l'ISEACV. No obstant això, fins que aquesta ordre conjunta no es materialitze, l'abonament de les retribucions i la gestió del personal de l'ISEACV els continuarà tramitant la Conselleria d'Educació, Cultura i Esport.  
  
Fonaments de dret  
El Decret 82/2009, de 12 de juny, del Consell, pel qual s'aproven els estatuts de l'ISEACV assenyala en el seu article 2, referent a l'adscripció del personal docent i d'administració i serveis dels centres que es consignen en l'annex II d'aquest decret, que:  
«D'acord amb el que disposa l'article 16 de la Llei 8/2007, de 2 de març, de la Generalitat, els centres superiors d'ensenyances artístiques de titularitat de la Generalitat, que s'arrepleguen en l'annex II d'aquest decret, les ensenyances artístiques superiors que s'hi imparteixen i els seus mitjans humans, tant docents com d'administració i serveis, i materials, queden integrats orgànicament i funcionalment en l'Institut Superior d'Ensenyances Artístiques de la Comunitat Valenciana.»  
  
El Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital (DOGV 06.11.2019), estableix:  
1. En l'article 7 que de la Secretaria Autonòmica d'Universitats i Recerca depenen els següents centres directius:  
a) Direcció General d'Universitats  
b) Direcció General Ciència i Investigació  
2. En l'article 8 del Decret 243/2019 s'estableix que:  
«La Direcció General d'Universitats exerceix les competències establides en l'article 70 de la Llei 5/1983 i les altres previstes en l'ordenament jurídic, en matèria de formulació, execució i seguiment de la política universitària i de formació superior; regulació i gestió administrativa de les competències de la Generalitat relatives a universitats, centres, estructures i ensenyaments universitaris; foment i desenvolupament del Sistema Universitari Valencià, i impuls de la seua qualitat, competitivitat i internacionalització; promoció de l'accés als estudis superiors; mapa de titulacions del Sistema Universitari Valencià; proposta del model de finançament universitari i de les taxes acadèmiques universitàries i d'estudis superiors; avaluació i prospectiva; i ensenyaments artístics superiors».  
3. En la disposició addicional única s'adscriuen a la Conselleria d'Innovació, Universitats, Ciència i Societat Digital, l'Agència Valenciana d'Avaluació i Prospectiva (AVAP) i l'Institut Superior d'Ensenyaments Artístics de la Comunitat Valenciana (ISEACV).  
4. El punt 2 de la disposició transitòria única precisa que, fins que no es duguen a terme les corresponents modificacions pressupostàries, les unitats i llocs de treball de nivell administratiu configurades d'acord amb l'anterior estructura del Consell i els seus reglaments orgànics i funcionals, continuaran donant el suport administratiu en relació amb aquells assumptes i expedients que els corresponguen en les matèries que gestionaven abans de l'entrada en vigor d'aquest decret, sense perjudici de la competència per a resoldre dels òrgans als quals se'ls ha atribuït. Aquestes unitats i llocs a què es fa referència pertanyen a la Conselleria d'Educació, Cultura i Esport que és l'organisme a qui estava adscrit anteriorment l'ISEACV.  
Finalment, el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, en el punt 2 de la disposició transitòria segona determina que:  
«Mitjançant una ordre conjunta de la Conselleria d'Innovació, Universitats, Ciència i Societat Digital i la Conselleria d'Educació, Cultura i Esport, amb l'informe favorable previ de les conselleries competents en matèria d'hisenda i de funció pública, s'articularà la transferència efectiva del personal docent dels cossos de catedràtiques i catedràtics de Música i Arts Escèniques, de professores i professors de Música i Arts Escèniques, de catedràtiques i catedràtics d'Arts Plàstiques i Disseny, de professores i professors d'Arts Plàstiques i Disseny, de mestres de taller d'Arts Plàstiques i Disseny, així com del personal d'administració i serveis en l'ISEACV. Fins aquest moment, l'abonament de les retribucions i la gestió del personal els continuarà tramitant la Conselleria d'Educació, Cultura i Esport.»  
Per tot el que s'ha exposat, a proposta de l'ISEACV, de la Direcció General d'Universitats i de la Direcció General de Personal Docent i en virtut de les facultats conferides per l'article 28 de la Llei 5/1983, de 30 de desembre, del Consell, resolc:  
  
Primer  
Establir els criteris que permeten ajustar el contingut de l'acord del Consell de 12 de desembre de 2008 per a la seua aplicació als centres educatius d'ensenyaments artístics superiors de titularitat de la Generalitat Valenciana i a la seua distribució d'ensenyaments.  
La classificació dels centres que impartisquen ensenyaments artístics superiors, nivells 2 i 3 del Marc Espanyol de Qualificacions per a l'Educació Superior (MECES), es realitzarà atenent l'alumnat matriculat en aquests:  
Centres que imparteixen ensenyaments artístics superiors (nivells 2 i 3 del MECES), depenent del nombre d'alumnes matriculats la classificació serà:  
- A partir de 1000, tipologia A  
- De 500 a 999, tipologia B  
- Menys de 500, tipologia C  
  
La retribució dels càrrecs directius d'aquests centres vindrà donada pel que s'estableix en el quadre de retribucions mensuals de càrrecs directius de centres públics d'Educació Secundària.  
  
Segon  
Aprovar la classificació, a efectes retributius, dels centres d'ensenyaments artístics superiors de titularitat de la Generalitat, per al curs 2020-2021, d'acord amb el que s'especifica en l'annex a aquesta resolució.  
Les direccions territorials d'Educació, Cultura i Esport compliran el que es disposa en aquesta resolució procedint a l'acreditació o, si escau, el reintegrament de les diferències resultants.  
  
Tercer  
La present resolució es publicarà en el Diari Oficial de la Generalitat Valenciana i s'inscriurà en el Registre de Centres Docents de la Comunitat Valenciana, no obstant això produirà efectes des de l'inici del curs acadèmic 2020-2021.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució posa fi a la via administrativa, i podrà ser recorreguda potestativament en reposició o bé es podrà interposar, de manera directa, el recurs contenciós administratiu en els terminis i davant els òrgans que s'indiquen a continuació:  
a) El recurs de reposició s'ha d'interposar davant la Conselleria d'Innovació, Universitats, Ciència i Societat Digital i la Conselleria d'Educació, Cultura i Esport en el termini d'un mes a comptar des de l'endemà de la publicació en el DOGV.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el DOGV.  
  
  
Alacant, 29 de juliol de 2021.- La consellera d'Innovació, Universitats, Ciència i Societat Digital: Carolina Pascual Villalobos.  
  
València, 29 de juliol de 2021.- El conseller d'Educació, Cultura i Esport: Vicent Marzà i Ibáñez.